**Ministru kabineta noteikumu projekta**

**„Grozījumi Ministru kabineta 2013.gada 19.marta noteikumos Nr.144 „Profesionālās izglītības kompetences centra statusa piešķiršanas un anulēšanas kārtība””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2013.gada 19.marta noteikumos Nr.144 „Profesionālās izglītības kompetences centra statusa piešķiršanas un anulēšanas kārtība”” (turpmāk – Projekts) izstrādāts saskaņā ar Profesionālās izglītības likuma 7.panta 11.punktu un 15.1 panta 1.1daļu (likums „Grozījumi Profesionālās izglītības likumā” stājies spēkā 2015.gada 15.maijā). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2013.gada 19.marta noteikumi Nr.144 „Profesionālās izglītības kompetences centra statusa piešķiršanas un anulēšanas kārtība” (turpmāk – MK Noteikumi Nr.144) nosaka tiesisko regulējumu un kritērijus profesionālās izglītības kompetences centra statusa piešķiršanas kārtībai. MK Noteikumi Nr.144 nosaka profesionālās izglītības kompetences centra statusa piešķiršanas un anulēšanas kārtību attiecībā uz visu ministriju padotībā esošajām valsts, pašvaldību un privātajām profesionālās vidējās izglītības iestādēm, tajā skaitā Kultūras ministrijas padotībā esošajām profesionālās vidējās izglītības iestādēm. Lai gan MK Noteikumu Nr.144 3. un 4.punkts paredz izņēmuma nosacījumus Kultūras ministrijas padotībā esošajām profesionālās vidējās izglītības iestādēm, piesakoties profesionālās izglītības kompetences centra statusa iegūšanai, ne visi šajos noteikumos noteiktie kritēriji atbilst mākslas un mūzikas nozares profesionālās vidējās izglītības iestāžu darbības specifikai. Ievērojot MK Noteikumos Nr.144 un spēku zaudējušajos Ministru kabineta 2011.gada 22.februāra noteikumos Nr.148 „Profesionālās izglītības kompetences centra statusa piešķiršanas un anulēšanas kārtība” noteikto tiesisko regulējumu, no MK Noteikumu Nr.144 spēkā stāšanās brīža līdz šim brīdim profesionālās vidējās izglītības kompetences centra statuss nav piešķirts nevienai Kultūras ministrijas padotībā esošajai mākslas un mūzikas profesionālās vidējās izglītības iestādei.  Lai gan MK Noteikumu Nr.144 4.punkts paredz izņēmuma nosacījumus Kultūras ministrijas padotībā esošajām profesionālās vidējās izglītības iestādēm, piesakoties kompetences centra statusa iegūšanai, ne visi šajos noteikumos noteiktie kritēriji atbilst mākslas un mūzikas nozares profesionālo vidējo izglītības iestāžu darbības specifikai. Piemēram, MK Noteikumi Nr.144 neatspoguļo tādus kvalitātes kritērijus, kā sekmes centralizētajos un profesionālās kvalifikācijas eksāmenos, dalība starptautiskajos konkursos un festivālos u.c.  Profesionālās izglītības likuma 15.1 panta 1.1daļa nosaka, ka profesionālās izglītības iestāde, kura īsteno tikai mākslas, mūzikas vai dejas profesionālās vidējās izglītības programmas, kas dod iespēju iegūt trešo profesionālās kvalifikācijas līmeni, un papildus veic reģionālā vai nozares metodiskā centra, pedagogu tālākizglītības centra un ārpus formālās izglītības sistēmas iegūtās profesionālās kompetences novērtēšanas funkcijas, ir tiesīga iegūt profesionālās izglītības kompetences centra statusu mākslas, mūzikas vai dejas jomā, ja tā atbilst Ministru kabineta noteiktajiem kritērijiem profesionālās izglītības kompetences centra statusa iegūšanai un statusa anulēšanas kārtībai mākslas, mūzikas vai dejas jomā.  Atbilstoši Profesionālās izglītības likuma 15.1 panta 1.1daļā noteiktajam un saskaņā ar Ministru kabineta 2015.gada 4.marta rīkojumu Nr.110 „Par Kultūras ministrijas padotībā esošo profesionālās vidējās kultūrizglītības iestāžu attīstības koncepciju”, kas nosaka Kultūras ministriju par atbildīgo institūciju Kultūras ministrijas padotībā esošo profesionālās vidējās kultūrizglītības iestāžu attīstības koncepcijas (turpmāk – koncepcija) īstenošanā, nodrošinot laika posmā līdz 2020.gadam Latvijā izveidot sešus profesionālās kultūrizglītības profesionālās izglītības kompetences centrus, kas turpinās sagatavot izcilību veidošanas procesu profesionālās vidējās kultūrizglītības posmā, īpašu uzsvaru liekot uz reģionu mākslas un mūzikas vidusskolām, Kultūras ministrija ir izstrādājusi Ministru kabineta noteikumu projektu „Profesionālās izglītības kompetences centra statusa piešķiršanas un anulēšanas kārtība mākslā, mūzikā vai dejā”.  Kultūras ministrijas izstrādātais Ministru kabineta noteikumu projekts „Profesionālās izglītības kompetences centra statusa piešķiršanas un anulēšanas kārtība mākslā, mūzikā vai dejā” paredz vairākas būtiskas atšķirības, salīdzinot ar MK Noteikumos Nr.144 noteikto tiesisko regulējumu un nosaka kritērijus un kārtību profesionālās izglītības kompetences centra statusa iegūšanai mākslas, mūzikas vai dejas nozarē. Līdz ar to Kultūras ministrijas izstrādātais Ministru kabineta noteikumu projekts „Profesionālās izglītības kompetences centra statusa piešķiršanas un anulēšanas kārtība mākslā, mūzikā vai dejā” nodrošinās profesionālās izglītības iestāžu iespēju pretendēt uz profesionālās izglītības kompetences centra statusu, ja tās īsteno mākslas, mūzikas un dejas profesionālās vidējās izglītības programmas, nosakot īpašus mākslas, mūzikas un dejas nozares kvalitatīvos un kvantitatīvos kritērijus profesionālās izglītības kompetences centra statusa iegūšanai.  Projekta mērķis atbilstoši Profesionālās izglītības likuma 15.1 panta 1.1daļā noteiktajam deleģējumam ir veikt grozījumus MK Noteikumos Nr.144, svītrojot tajos normas par Kultūras ministrijas padotībā esošajām izglītības iestādēm, lai novērstu tiesību normu dublēšanos ar Kultūras ministrijas izstrādātā Ministru kabineta noteikumu projekta „Profesionālās izglītības kompetences centra statusa piešķiršanas un anulēšanas kārtība mākslā, mūzikā vai dejā” tiesisko regulējumu.  Projekta 1.punkts paredz precizēt norādi, uz kāda likuma pamata MK Noteikumi Nr.144 izdoti, papildinot to ar jaunu norādi uz Profesionālās izglītības likuma 15.1 panta 1.1daļu.  Projekta 2. un 3.punkts nosaka grozīt MK Noteikumu Nr.144 2.1.1. un 2.1.2.apakšpunktos noteiktos skaitļus no “800” uz “700” (Rīgā) un no “500” uz “450” citur Latvijā, tādējādi samazinot minimāli nepieciešamo izglītojamo skaitu profesionālās izglītības kompetences centros. Pamatojums šim samazinājumam ir statistiskie rādītāji pēdējo 4 gadu laikā, kad 9.klašu beidzēju - potenciālo profesionālās izglītības iestāžu izglītojamo skaits ir samazinājies par 26,56%. Ja 2010.gadā 9.klašu beidzēju skaits ir 22344, tad 2014.gada 9.klašu beidzēju skaits ir 16409. Šis samazinājums tieši ietekmē arī izglītojamo skaitu kompetences centros. Piemēram, 2014.gada 1.oktobrī četru kompetences centru kvantitatīvie rādītāji robežojas ar riska zonu:  474 (500 vietā) izglītojamie PIKC "Kuldīgas Tehnoloģiju un tūrisma tehnikums",  498 (500 vietā) izglītojamie PIKC “Kandavas Valsts Lauksaimniecības tehnikums”;  519 izglītojamie Smiltenes tehnikumā;  525 izglītojamie Valmieras tehnikumā.  Tā kā profesionālās izglītības iestādes ar nelielu izglītojamo skaitu tiek optimizētas, pievienojot kompetences centriem vai likvidējot, tad nepastāv risks pēkšņam un nekontrolētam kompetences centru skaita pieaugumam (palielinājumam) samazinot minimāli noteikto izglītojamo skaitu.  Projekta 4.punkts paredz MK Noteikumu Nr.144 2.2.apakšpunktā precizēt vārdus “uzsākuši mācības”, aizvietojot tos ar vārdiem “mācās”, tādējādi nepārprotami nosakot, ka vienība, no kuras tiks rēķināti procenti ir kopējais izglītojamo skaits skolā uz 1.oktobri (nevis tikai uzsākušie mācības attiecīgajā mācību gadā).  Projekta 5.punkts paredz svītrot MK Noteikumu Nr.144 2.7.apakšpunkta ievaddaļā noteikumu, kas paredzēja atvieglojumu Kultūras ministrijas padotības profesionālās vidējās izglītības iestādēm, kuras vēlas pretendēt uz PIKC statusu. Ministru kabineta noteikumu projekta „Profesionālās izglītības kompetences centra statusa piešķiršanas un anulēšanas kārtība mākslā, mūzikā vai dejā” 2.5.apakšpunkts paredz, ka „sadarbībā ar nozares organizācijām un komersantiem izglītības iestāde nozarē, kurā tā īsteno profesionālās vidējās izglītības programmas, veic reģionālā vai nozares metodiskā centra, pedagogu tālākizglītības centra un ārpus formālās izglītības sistēmas apgūtās profesionālās kompetences novērtēšanas funkcijas”. Pēc Ministru kabineta noteikumu projekta „Profesionālās izglītības kompetences centra statusa piešķiršanas un anulēšanas kārtība mākslā, mūzikā vai dejā” apstiprināšanas Ministru kabineta noteikumu Nr.144 2.7.apakšpunktā ietvertās normas dublēsies, tādējādi grozījums tiek veikts, lai to novērstu.  Projekta 6.punkts paredz aizstāt MK Noteikumu Nr.144 2.7.1.apakšpunktā skaitli “100” ar skaitli “60”. Pamatojums: līdz šim, lai nodrošinātu Eiropas Savienības finansējuma, kas tiek ieguldīts profesionālās izglītības kompetences centros, efektīvu izlietojumu, tika noteikts, ka sadarbībā ar nozares organizācijām un komersantiem attiecīgā izglītības iestāde vismaz divās nozarēs (turpmāk – atbilstošā nozare), kurās tā īsteno profesionālās vidējās izglītības programmas, veic reģionālā vai nozares metodiskā centra, pedagogu tālākizglītības centra un ārpus formālās izglītības sistēmas apgūtās profesionālās kompetences centra novērtēšanas funkcijas, tai skaitā nodrošina vienlaikus ne mazāk kā 100 izglītojamiem mācības izglītības programmās katrā no atbilstošām nozarēm kopumā. Aprēķini tieši šādam skaitam tika veikti ņemot par pamatu minimāli noteikto izglītojamo skaitu 4.gadīgajās izglītības programmu grupās (25) reizinot ar četriem mācību gadiem (kursiem): 25 (1.kurss)+25(2.kurss)+25(3.kurss)+25(4.kurss)=100 izglītojamie atbilstošā nozarē vienlaicīgi. Savukārt šobrīd papildus valsts budžeta finansētajām izglītības programmām jau vairākus gadus tiek īstenots arī Eiropas Sociālā fonda projekts, kurā tiek īstenotas 3.līmeņa profesionālās izglītības programmas izglītojamiem pēc vidējās izglītības, kur minimālais izglītojamo skaits grupā ir noteikts 15 izglītojamie. Tādējādi, mainoties nosacījumiem attiecībā uz minimālo izglītojamo skaitu šādās grupās, joprojām ir iespējams nodrošināt efektīvu ieguldīto finanšu līdzekļu izmantošanu attiecīgās nozares mācību aprīkojumā arī ar vismaz 60 izglītojamiem, kuri mācās vienlaicīgi atbilstošā nozarē. Turklāt samazinot minimāli noteikto izglītojamo skaitu atbilstošajā nozarē, skolas gūst iespēju uzsākt arī jaunu programmu īstenošanu, veicot tajās atbilstošus nepieciešamos ieguldījumus.  Projekta 7.punkts paredz svītrot MK Noteikumu Nr.144 3. un 4.punktu, kas paredz izņēmuma apstākļus Kultūras ministrijas padotības profesionālās vidējās izglītības iestādēm, kuras vēlas pretendēt uz PIKC statusu. Pēc tam, kad tiks apstiprināts Kultūras ministrijas izstrādātais Ministru kabineta noteikumu projekts „Profesionālās izglītības kompetences centra statusa piešķiršanas un anulēšanas kārtība mākslā, mūzikā vai dejā”, MK Noteikumu Nr. 144 iekļautie izņēmuma apstākļi attiecībā uz Kultūras ministrijas padotības izglītības iestādēm kļūs nevajadzīgi.  Projekta 8.punkts paredz svītrot MK Noteikumu Nr. 144 7.un 8.punktā vārdus un skaitli „un 4.punktā”, jo tas paredz izņēmuma apstākļus Kultūras ministrijas padotības profesionālās vidējās izglītības iestādēm, kuras vēlas pretendēt uz PIKC statusu. Pēc tam, kad tiks apstiprināts Kultūras ministrijas izstrādātais Ministru kabineta noteikumu projekts „Profesionālās izglītības kompetences centra statusa piešķiršanas un anulēšanas kārtība mākslā, mūzikā vai dejā”, MK Noteikumu Nr. 144 iekļautie izņēmuma apstākļi attiecībā uz Kultūras ministrijas padotības izglītības iestādēm kļūs nevajadzīgi.  Augstāk minētajiem grozījumiem ietekmes uz budžetu nebūs. |
| 3. | Projekta izstrādē iesaistītās institūcijas | Latvijas Nacionālais kultūras centrs, Kultūras ministrija, Izglītības un zinātnes ministrija. |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz izglītības iestādēm, kuras īsteno profesionālās vidējās izglītības programmas, kas dod iespēju iegūt trešo profesionālās kvalifikācijas līmeni. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III, V un VI sadaļa – Projekts šo jomu neskar.*

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Kultūras ministrija vienlaikus ar Projektu virza izskatīšanai Ministru kabinetā Ministru kabineta noteikumu projekta „Profesionālās izglītības kompetences centra statusa piešķiršanas un anulēšanas kārtība mākslā, mūzikā vai dejā”. |
| 2. | Atbildīgā institūcija | Kultūras ministrija, Latvijas Nacionālais kultūras centrs. |
| 3. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Latvijas Nacionālais kultūras centrs, Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministres p.i.

vides aizsardzības un

reģionālās attīstības ministrs K.Gerhards

Vīza: Valsts sekretārs S.Voldiņš

15.07.2015. 10:08

1608

B.Beinaroviča

Tālr. 67227405

[Baiba.Beinarovica@lnkc.gov.lv](mailto:Baiba.Beinarovica@lnkc.gov.lv)